Kombinácia liekov Nebilet a Atoris s výživovým doplnkom NERV komplex.
Dobrý večer, užívam Nebilet 5mg,Atoris 20mg,som alergická na Valetol. Chcem si kúpiť výživový doplnok NERV komplex kvôli ťažkostiam s krčnou chrbticou. Nie je tam kontraindikácia? Ďakujem.
Dobrý deň,
ďakujeme za Vašu otázku.
Výživový doplnok Nerv komplex sa nenachádza v databáze farmaceutických produktov SR, preto nie je možné garantovať jeho bezpečnosť ani účinnosť. Medzi liekmi Atoris a Nebilet a výživovými doplnkami s obsahom vitamínov B1, B6, B12 a uridínom (ich obsah je prítomný napríklad vo výživovom doplnku Remyelin) nebolo pozorované vzájomné ovplyvnenie účinku. Ich súbežné užívanie sa preto javí byť bezpečné. Keďže výživové doplnky nepodliehajú klinickému skúšaniu, prípadné interakcie nemuseli byť zachytené.
Prajem pekný zvyšok dňa.
S pozdravom
PharmDr. Veronika Kiabová